Zuma verleng Kongo-ontplooiingArgieffoto Pres. Jacob Zuma het die ontplooiing van Suid-Afrikaanse soldate in die Demokratiese Republiek van die Kongo, die Suider-Afrikaanse- en Indiese Oseaan-kus en Soedan verleng, het die presidensie Dinsdag gesê. “Dit is volgens Suid-Afrika se verpligtinge teenoor die Verenigde Nasies, die Suider-Afrikaanse Ontwikkelingsgemeenskap en die Afrika-Unie,” het Mac Maharaj, woordvoerder van die presidensie, in ŉ verklaring gesê. Die aanvanklike periode van 1 April 2014 tot 31 Maart 2015 is verleng tot 31 Maart 2016. Altesaam 1 388 soldate van die Suid-Afrikaanse Nasionale Weermag is in die DRK, 220 is betrokke in teenseerowersbedrywighede langs die kus en 850 is in Dafur, Soedan.